पानीपत | पश्चिम बंगाल से 14 वर्षीय लड़की का अपहरण करके लाए एक आरोपी पर कार्रवाई करने की बजाय सेक्टर-29 चौकी पुलिस ने उसे नाबालिग के साथ सेफ हाउस में भेज दिया। 3 दिन लड़की के साथ रहा। शुक्रवार को बंगाल पुलिस उसे सेफ हाउस से गिरफ्तार करके बंगाल ले गई।
नियम के मुताबिक नाबालिग लड़की मिलने के बाद पुलिस को बाल कल्याण समिति के सामने पेश करना होता है। लेकिन पुलिस ने न तो सूचना दी और न ही पेश किया। बंगाल पुलिस के एसआई बुरुण कुमार ने बताया कि पानीपत पुलिस ने केस में सहयोग तक नहीं किया। एसआई ने बताया कि लड़का-लड़की अलग-अलग धर्म के हैं। जिसे मुद्दा बनाकर लोग प्रदर्शन कर रहे हैं। बंगाल के उत्तरदिनाईपुर निवासी 27 वर्षीय जहांगीर 14 वर्षीय बालिका को 24 फरवरी को भगाकर लाया था। अपहरण का केस दर्ज हुआ था।
hin_Deva hin_Deva